בס"ד                    שאלות חזרה דברי הימים א'                          1

נושא: דברי הימים א, פרקים א-ט, שאלות חזרה 
מחבר: יהודה שקלנובסקי
כיתות: ח-ט

פרקים א – ט
1. למד את רש"י לפרק א, א. 
1. מי כתב את ספר דברי הימים?
2. מהי מטרת הזכרת היוחסין בתחילת ספר דה"י?
2. "כי בימיו נפלגה הארץ" (א, יט) – כיצד מסביר רש"י את המילים הללו?
3. עיין בפרק ב פסוקים יג – טז. וכן בספר שמואל א פרק טז, י-יג, ושם בפרק יז, יב. כמה בנים היו לישי ע"פ המוזכר אצלנו וכמה ע"פ המוזכר בשמואל? כיצד מיישבים רש"י  ורד"ק (אצלנו בפסוק טו) את העניין?
4. מדוע נכתב "דויד" בכתיב מלא? (רש"י ב, טו)
5. עיין בפרק ג, א וברש"י. כיצד קראו לבנה של אביגיל? מדוע?
6. עיין בפרקים אלו וכתוב מהו הסדר שבו נימנו השבטים ונחלותיהם. מה ההגיון בזה?
7. עיין בפרק ד פסוקים כז – לא וברש"י. היכן היתה נחלתם של שבט שמעון? מתי השתנה המצב? מדוע דוקא אז?
8. עיין בפרק ה פסוקים א – ב וברש"י. מדוע הועברו המלוכה והבכורה מראובן ליהודה וליוסף?
9. עיין בפרק ז, כ – כב ובפרוש הרד"ק לפסוק כא ("ולפיכך אני אומר") מתי קרה הארוע המוזכר בפסוקים וכמה מתו במלחמה ההיא?
פרק י - מות שאול ובניו 
1. מה אנו למדים מכך, ששאול פחד דווקא מפני היורים בקשת? (רש"י לפסוק ג)
2. כיצד מת שאול במלחמה?
3. היכן נקברו שאול ובניו ע"י אנשי יבש גלעד?
4. מדוע דוקא אנשי יבש גלעד התאמצו להביא את שאול ובניו לקבורה? (רש"י לפסוק יב)
5. מדוע הם צמו שבעה ימים? (2 הסברים ברש"י שם)
6. מה היו חטאי שאול שבגללם נהרג בקרב? (רש"י לפסוק יג)
פרק יא – המלכת דוד
1. היכן המליכו ישראל את דוד? מדוע נאמר על כך "לפני ה' "? (רש"י לפסוק ג)
2. מה עשו בני יבוס כדי למנוע מדוד לכבוש את העיר? מה עשה דוד כדי לכובשה? (רש"י לפסוק ה)
3. מי איפשר את כיבוש העיר ומה שכרו?
4. מדוע רצה דוד מים מהבור שבבית לחם? (רש"י לפסוק יז)
5. מה עשה דוד עם המים? מדוע?
6. תאר את גבורתו של בניהו בן יהוידע. (פסוקים כב – כג)
פרק יב – הצטרפות חיילים משבטי ישראל לדוד
1. מדוע מדגיש הכתוב "מאחי שאול מבנימין" (ב) – ע"פ רש"י?
2. תאר את גבורתם של בני בנימין (ב) ובני שבט גד (ט, טז). העזר ברש"י על פסוקים אלו.
3. הסבר את המתואר בפסוק כ. העזר ברש"י ובספר שמואל א' פרק כט.
4. העתק את הפסוק בפרק ממנו רואים שיד ה' היא זו שהובילה להצטרפות שבטי ישראל לדוד. הוסף לדברים אלו את דברי רש"י לפסוק כג.
פרק יג – העלאת הארון לירושלים מקרית יערים
1. מה מבקש דוד מכל השרים והנגידים? מדוע עכשיו?
2. כיצד לקחו את הארון מקרית יערים? 
3. מה היה תפקידם של עוזא ואחיו? (רש"י לפסוק ז)
4. מדוע לא העלה דוד את הארון על גבי כתפי הכהנים? (רש"י ז)
5. מה עשה עוזא ומדוע? מה היתה תגובת ה'?
6. להיכן שלח דוד את הארון? מדוע לא העלה אותו לירושלים?
פרק יד – בניית ארמון דוד ומלחמות דוד בפלישתים
1. "וידע דויד כי הכינו ה' למלך על ישראל" (ב) – כיצד ידע זאת? רש"י לפסוק ב.
2. מה גרם לפלשתים לצאת למלחמה על דוד? – רש"י פסוק ח.
3. תאר את שתי המלחמות שנלחם דוד כנגד פלשתים. העזר במתואר בספר שמואל ב פרק ה פסוקים טז – כה.
4. "הסב מעליהם" (יד) – מה היה הנסיון של דוד בדברים אלו? רש"י לפסוק יד.
פרק טו – העלאת ארון ה' לירושלים בפעם השניה
1. מהיכן מעלים את הארון לירושלים?
2. מה היה השינוי שעשה דוד כעת כשהעלה את הארון לירושלים? העתק את הפסוק בפרק המתאר זאת.
3. מה עשו עם כלי הנגינה המוזכרים בפסוק טז? – מצודת דוד
4. מה היה לבוש דוד בשעת העלאת הארון ומה עשה באותו זמן? (כז, כט)
5. מה היתה תגובתה של מיכל אשתו למעשי דוד? (כט) 
6. מה ענה לה דוד ומה היה עונשה? – שמואל ב פרק ו פסוקים כא – כג.
פרק טז – הבאת ארון ה' למקומו בעיר דוד ושיר התמיד
1. מה נתן דוד המלך לכל אחד מישראל לאחר הבאת הארון? (העזר ברש"י)
2. היכן נמצא המזבח עליו הקריבו את קרבן התמיד באותם ימים? (פס' לט - מ)
3. על פי המתואר בפסוקים לז – מב. היכן היו:
· בני אסף ואחיו
· בני הימן וידותון
4. בני צדוק הכהן , מדוע? (רש"י לפס' לט)
5. עיין ברש"י לפסוק לה (בחלקו השני). מהם שני חלקי השיר שהיו אומרים על קרבן התמיד? מתי היו אומרים כל אחד מהם? מדוע נבחרו מזמורים אלו לשיר התמיד?
פרק יז – רצון דוד לבנות את ביהמ"ק וסרובו של ה'
1. מדוע כעת רוצה דוד לבנות את ביהמ"ק? (רש"י לפסוק א)
2. מהי תשובת נתן הנביא לרצונו של דוד?
3. מדוע נשלח נתן לדוד עוד באותו לילה? (רש"י לפסוק ג)
4. כתוב בלשונך את דברי ה' לדוד הכתובים בפסוקים ה – ו.
5. מדוע ה' אינו רוצה שדוד יבנה את ביהמ"ק? (פרק כב, ח וברד"ק שם)
6. מהו שכרו של דוד על מחשבתו הטובה לבנות את ביהמ"ק? (פסוקים ח – יד)
7. "על כן מצא עבדך להתפלל לפניך" (כה) – הסבר ע"פ רש"י.
פרק יח – מלחמות דוד
1. "ויהי אחרי כן ויך דוד" (פסוק א). כיצד מסביר זאת רש"י?
2. באילו אומות נלחם דוד ע"פ המתואר בפסוקים א – ח?
3. מה עשה דוד לסוסים של מלך צובה? מדוע? פסוק ד וברש"י.
4. מה עשו בנחושת שלקח דוד מערי הדדעזר? (פסוק ח)
5. הסבר את פסוק יד ע"פ רש"י.
6. "ויואב בן צרויה על הצבא" (טו), מדוע מוזכר עניין זה? רש"י
פרק יט – המשך מלחמות דוד
1. לשם מה שולח דוד שליחים לחנון בן נחש?
2. מדוע מרגיש דוד צורך לעשות זאת? (רש"י לפסוק ב)
3. מהי תגובתם של שרי בני עמון לשליחי דוד? כיצד הם מסבירים את דבריהם? (פסוק ג וברש"י)
4. מה עושה מלך עמון לשליחי דוד? מה אומר להם דוד לעשות?
5. למי פונים בני עמון כדי שיעזרו להם במלחמה עם דוד?
6. תאר את המלחמה של חיילי ישראל כנגד עמון וארם.
7. מדוע נכתב  "אבְשַי" בכתיב חסר ובניקוד כזה? – רש"י לפסוק יא.
8. מה עושים ארם לאחר מפלתם בקרב כנגד צבא דוד?
פרק כ – המלחמה בעמון והריגת הענקים
1. כיצד היה נראה הכתר של מלך עמון שלקח דוד כשלל?
2. כיצד הצליח דוד להניח את הכתר על ראשו? (4 פירושים ברד"ק לפסוק ב)
3. עיין בספר שמואל ב פרק כא פסוקים טו – יז. מה מתואר בפסוקים אלו? מדוע לא נכתב זאת כאן? (רש"י כאן לפס' ד)
4. מי הם הענקים שנהרגו ע"י חיילי דוד ומי הרגם?
פרק כא – רצון דוד למנות את העם וקניית מקום המקדש
1. מדוע נכתב הפרק הזה אף שאינו לכבוד דוד? (רש"י לפס' א) וראה גם את רש"י לפסוק כח.
2. ממי מבקש דוד למנות את העם? מהי תשובתו לבקשת דוד?
3. אילו שבטים לא נימנו? מדוע? (רש"י לפס' ו)
4. מהן שלוש האפשרויות שניתנות לדוד לבחור כעונש? במה בוחר דוד? מדוע?
5. "צר לי מאד" (פסוק יג) – הסבר את הדברים ע"פ רש"י.
6. היכן עמד מלאך ה' בשעה שראהו דוד? כיצד ידע דוד שהמלאך בא להכות בישראל?
7. כיצד אפשר ללמוד מהפרק על גדולתו של דוד שהוא לוקח את האחריות על עצמו? – העתק את הפסוק המתאים.
8. מה מציע ארנן לדוד? מדוע דוד מסרב להצעתו? כמה משלם דוד עבור הגורן? (פסוקים כב – כה)
פרק כב – הכנת חומרי הבנין של ביהמ"ק ע"י דוד
1. אילו חומרי בנין אוסף דוד לצורך בנין ביהמ"ק?
2. מי הם הפועלים שממנה דוד? מדוע? )פסוק ב וברש"י)
3. בן כמה היה שלמה כאשר מלך? (רש"י לפסוק ה)
4. מדוע נמנע מדוד לבנות את ביהמ"ק? (פסוק ח וברד"ק)
5. מהו התנאי שמתנה דוד עם שלמה כדי שיזכה להצליח במלכותו? (פסוקי יא – יג)
6. מה מצוה דוד את שרי ישראל? (פסוקים יז – יט)
פרק כג – מינוי הלווים לתפקידים השונים במקדש
1. מאיזה גיל מונה דוד את הכהנים והלווים? כמה לווים וכהנים יש בישראל? 
2. מהם התפקידים של הלווים? (פסוקים ד – ה וברלב"ג)
3. עיין בפסוקים כד – כז. מאיזה גיל בפועל מונה דוד את הלויים והכהנים? מה ההסבר לשינוי מהכתוב בתחילת הפרק? (רלב"ג לפסוק כד)
4. מהם תפקידי הלויים ע"פ הכתוב בפסוקים כח – לב?  
פרקים כד - כו  / משמרות הכהנים והלויים
פרק כד – משמרות הכהנים
1. "ובנים לא היו להם" – מדוע פרט זה חשוב לגבי כהונתם של אלעזר ואיתמר? (רש"י לפסוק א)
2. כמה משמרות היו מאלעזר וכמה מאיתמר? מה הסיבה להבדל בינהם? (פסוק ד) 
